rejauldu/bengali-wikipedia huggingface dataset:
ক্রেইগ ডগলাস ম্যাকমিলান (জন্ম: ১৩ সেপ্টেম্বর, ১৯৭৬) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডের সাবেক ক্রিকেটার। নিউজিল্যান্ড ক্রিকেট দলের পক্ষে টেস্ট, একদিনের আন্তর্জাতিক ও টুয়েন্টি২০ পর্যায়ে খেলেছেন। ডানহাতি ব্যাটসম্যান ও কার্যকরী ডানহাতি মিডিয়াম পেস বোলিংয়ের অধিকারী ক্রেগ ম্যাকমিলান প্রথম-শ্রেণীর ক্রিকেটে ক্যান্টারবারির পক্ষে খেলেছেন। এছাড়াও, কাউন্টি ক্রিকেটে হ্যাম্পশায়ার ও গ্লুচেস্টারশায়ারের পক্ষেও প্রতিনিধিত্ব করেন।   খেলোয়াড়ী জীবন  ১৯৯৭ সালে ২২ বছর বয়সে বিশ্ব চ্যাম্পিয়ন অস্ট্রেলিয়ার বিপক্ষে তার টেস্ট অভিষেক ঘটে। ১৯৯৮-৯৯ মৌসুমে ব্যাসিন রিজার্ভে অনুষ্ঠিত দ্বিতীয় টেস্টে ক্রিস কেয়ার্নসের সাথে ৬ষ্ঠ উইকেটে ১৩৭ রান করেন। এরফলে তার দল ভারতের বিপক্ষ জয়ী হয়। এরপূর্বে আর. প্রেমাদাসা স্টেডিয়ামে তিনি তার সর্বোচ্চ ১৪২ রান করেন শ্রীলঙ্কার বিপক্ষে। ২০০০-০১ মৌসুমে হ্যামিল্টনে ইউনুস খানের এক ওভারে ২৬ রান করে তৎকালীন বিশ্বরেকর্ড গড়েন।  একদিনের আন্তর্জাতিকে তিনটি সেঞ্চুরির দুইটিই করেন পাকিস্তানের বিপক্ষে। তন্মধ্যে ৭৫ বলে সংগৃহীত ১০৪ রান যৌথভাবে দ্রুততম ছিল। পরবর্তীকালে জ্যাকব ওরাম জানুয়ারি, ২০০৭ সালে ভেঙ্গে ফেললেও ২০ ফেব্রুয়ারি, ২০০৭ তারিখে হ্যামিল্টনে অস্ট্রেলিয়ার বিরুদ্ধে ৬৭ বলে সেঞ্চুরি করে নিজের দখলে রাখেন। ৬ষ্ঠ উইকেটে ব্রেন্ডন ম্যাককুলামকে সাথে নিয়ে যৌথভাবে বিশ্বরেকর্ডের ভাগীদার হন। দক্ষিণ আফ্রিকায় অনুষ্ঠিত আইসিসি বিশ্ব টুয়েন্টি২০ প্রতিযোগিতায় তিনি নিউজিল্যান্ডের শীর্ষ রান সংগ্রহকারী ছিলেন। প্রতিযোগিতায় তিনি ১৬৩ রান করেন ৪০.৭৫ গড়ে।   অবসর  ১৭ অক্টোবর, ২০০৭ তারিখে টুয়েন্টি২০ প্রতিযোগিতায় অংশগ্রহণ শেষে তিনি তার অবসরের কথা ঘোষণা করেন। এর কারণ হিসেবে ব্যক্তিগত ও শারীরিক সমস্যার কথা তুলে ধরেন। এরপর তিনি ইন্ডিয়ান ক্রিকেট লিগে যোগ দেন ও কলকাতা টাইগার্স দলের অধিনায়কত্ব করেন।  অবসর পরবর্তীকালে প্রচারমাধ্যমের সাথে যুক্ত হন। বর্তমানে তিনি ইন্ডিয়ান প্রিমিয়ার লিগ ও নিউজিল্যান্ডে স্টার ক্রিকেটে সিরিজের ধারাভাষ্যকার হিসেবে রয়েছেন।   তথ্যসূত্র    বহিঃসংযোগ   বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেট অধিনায়ক বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেট অধিনায়ক বিষয়শ্রেণী:১৯৯৮ কমনওয়েলথ গেমসের ক্রিকেটার বিষয়শ্রেণী:কমনওয়েলথ গেমসে নিউজিল্যান্ডীয় প্রতিযোগী বিষয়শ্রেণী:কমনওয়েলথ গেমসে ব্রোঞ্জপদক বিজয়ী নিউজিল্যান্ডীয় বিষয়শ্রেণী:নিউজিল্যান্ডের যুব একদিনের আন্তর্জাতিক ক্রিকেট অধিনায়ক বিষয়শ্রেণী:নিউজিল্যান্ডের যুব টেস্ট অধিনায়ক বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:২০০৭ ক্রিকেট বিশ্বকাপের ক্রিকেটার বিষয়শ্রেণী:ক্যান্টারবারির ক্রিকেটার বিষয়শ্রেণী:গ্লুচেস্টারশায়ারের ক্রিকেটার বিষয়শ্রেণী:হ্যাম্পশায়ারের ক্রিকেটার বিষয়শ্রেণী:কলকাতার (ইন্ডিয়ান ক্রিকেট লিগ) ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:আইসিএল বিশ্ব একাদশের ক্রিকেটার বিষয়শ্রেণী:রয়্যাল বেঙ্গল টাইগার্সের ক্রিকেটার বিষয়শ্রেণী:নিউজিল্যান্ডীয় ক্রিকেট কোচ বিষয়শ্রেণী:কমনওয়েলথ গেমসের ক্রিকেটে পদক বিজয়ী বিষয়শ্রেণী:সাউথ আইল্যান্ডের ক্রিকেটার
কেইহানশিন () পূর্ব এশিয়ার দ্বীপরাষ্ট্র জাপানের একটি বৃহত্তর মহানগর অঞ্চল যা কিয়োতো, ওসাকা ও কোবে মহানগর এলাকাগুলির সমবায়ে গঠিত। সমগ্র কেইহানশিন অঞ্চলে ২০১০ সালে প্রায় ২ কোটি লোকের বাস ছিল। অঞ্চলটির আয়তন .Japan Statistics Bureau - "2010 Census", retrieved August 23, 2015 এটি বৃহত্তর টোকিও এলাকার পরে জাপানের ২য় সর্বোচ্চ জন-অধ্যুষিত পৌর অঞ্চল। এখানে জাপানের মোট জনসংখ্যার প্রায় ১৫% বাস করে।  ওসাকা-কোবে নগরী সমবায়ের স্থূল আভ্যন্তরীণ উৎপাদন ২০১৫ সালে ছিল ৬৮,১০০ কোটি মার্কিন ডলার (ক্রয়ক্ষমতার সমতা অনুযায়ী)। ফলে এটি বিশ্বের সবচেয়ে উৎপাদনশীল অঞ্চলগুলির একটি এবং প্যারিস ও  লন্ডনের সাথে তুলনীয়।Brookings Institution report 2015, retrieved August 23, 2015 কেইহানশিন যদি একটি দেশ হত, তাহলে এটি বিশ্বের ১৬তম বৃহত্তম অর্থনীতির অধিকারী হত। অঞ্চলটির স্থূল আভ্যন্তরীণ উৎপাদন ২০১২ সালে ছিল প্রায় ৯৬ হাজার কোটি মার্কিন ডলার।NationMaster.com  "কেইহানশিন" নামটি কিয়োতো, ওসাকা ও কোবে শহরের জাপানি কাঞ্জি অক্ষরে লেখা নামগুলি থেকে একটি করে অক্ষর নিয়ে গঠন করা হয়েছে এবং চীনা পদ্ধতিতে অক্ষরগুলির উচ্চারণ করা হয়েছে।  তথ্যসূত্র  বিষয়শ্রেণী:জাপানের মহানগর এলাকা বিষয়শ্রেণী:বৃহত্তর ওসাকা এলাকা বিষয়শ্রেণী:কান্‌সাই অঞ্চল
সোমেশ্বরপ্রসাদ চৌধুরী (জানুয়ারি ১৮৯৬ — ২৩ নভেম্বর ১৯৪৯) একজন বাঙালি স্বাধীনতা সংগ্রামী, সমাজসেবী ও লেখক।  প্রারম্ভিক জীবন সোমেশ্বরপ্রসাদ পূর্ব বর্ধমান জেলার মেমারীতে জন্মগ্রহণ করে। তাঁর পিতার নাম ডাক্তার রাধাগোবিন্দ চৌধুরী। তিনি হাওড়া বেলিলিয়াস স্কুলের ছাত্র ছিলেন। ১৯২১ সালে কারমাইকেল মেডিকেল কলেজ বা আর জি কর মেডিকেল কলেজে পড়াকালীন অসহযোগ আন্দোলনে যোগ দেন সোমেশ্বরপ্রসাদ।  রাজনৈতিক আন্দোলন ভারতের জাতীয় কংগ্রেসের হয়ে স্বেচ্ছাসেবকের কাজ করার সময় দেশবন্ধু চিত্তরঞ্জনের ডাকে তিনি উত্তরবঙ্গে দরিদ্র কৃষকদের মধ্যে গিয়ে কাজ করতে থাকেন। তাঁর চেষ্টায় রাজশাহী, নদীয়া, পাবনা, মুর্শিদাবাদ জেলায় নীলকর এলাকায় কৃষক ও শ্রমিক আন্দোলন গড়ে ওঠে। এই আন্দোলন ব্যাপক আকার ধারণ করে তাঁর একক প্রচেষ্টায়, যদিও তখনও কংগ্রেস এই আন্দোলন সমর্থন করেনি। দীর্ঘদিন তাঁকে বিভিন্ন জেলে কারাবাস করতে হয়। জেল থেকে বেরবার পরে তিনি মহাত্মা গান্ধীর খদ্দরপ্রচার আন্দোলনে যোগ দেন ও অর্থ সংগ্রহের জন্য নিজের বিষয় সম্পত্তি বন্ধক রাখেন। লবণ আন্দোলনে ও ১৯৪২ সালের ভারত ছাড়ো আন্দোলনে যোগ দিয়ে কৃষ্ণনগর জেলে বন্দী থাকেন তিনি।  সামাজিক আন্দোলন পরবর্তীকালে ডাক্তারী পাশ করে দরিদ্র রোগীদের চিকিৎসায় আত্মনিয়োগ করেন সোমেশ্বরপ্রসাদ। বহু দুঃস্থ রোগীর ঔষধের ব্যবস্থা ও আর্থিক সহায়তা করতেন তিনি। বিভিন্ন ক্লাব, জনকল্যানমূলক প্রতিষ্ঠানের সাথে জড়িত ছিলেন। শক্তি সংঘ, নদীয়া জেলা জনকল্যান সংঘ, নিখিল বঙ্গ মৎসজীবী সঙ্ঘের তিনি প্রতিষ্ঠাতা। অনুন্নত সম্প্রদায়ের ছাত্রদের সুবিধার জন্য পল্লী অঞ্চলে বিদ্যালয় প্রতিষ্ঠার জন্য আজীবন প্রচেষ্টা করেছেন সোমেশ্বরপ্রসাদ চৌধুরী।  গ্রন্থ  নীলকর বিদ্রোহ  বিয়াল্লিশের বন্দীশালায়  তথ্যসূত্র  বিষয়শ্রেণী:১৮৯৭-এ জন্ম বিষয়শ্রেণী:১৯৪৯-এ মৃত্যু বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:বাঙালি সমাজসেবক বিষয়শ্রেণী:বাঙালি লেখক বিষয়শ্রেণী:বাঙালি চিকিৎসক বিষয়শ্রেণী:পূর্ব বর্ধমান জেলার ব্যক্তি বিষয়শ্রেণী:ভারতীয় স্বাধীনতা কর্মী
ভেনেজুয়েলা–মালয়েশিয়া সম্পর্ক (; ), ভেনেজুয়েলা এবং মালয়েশিয়ার মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৮৬ সালের ১৮ ডিসেম্বর এই দুই দেশের মাঝে, আনুষ্ঠানিকভাবে কূটনৈতিক সম্পর্ক স্থাপিত হয়। এরপর ১৯৯০ সালে, ভেনেজুয়েলার রাজধানী কারাকাসে, মালয়েশিয়া তাদের স্থায়ী দূতাবাস চালু করে। অপরদিকে, মালয়েশিয়ার রাজধানী কুয়ালালামপুরে, ভেনেজুয়েলার একটি স্থায়ী দূতাবাস রয়েছে।  উভয় দেশই জোট-নিরপেক্ষ আন্দোলন (ন্যাম), গ্রুপ অব ৭৭ এর মত আন্তর্জাতিক সংস্থার পূর্ণ সদস্য।  ১৯৯৯ সালে, ভেনেজুয়েলার রাষ্ট্রপতি, হুগো চাভেজ প্রথমবারের মত রাষ্ট্রীয় সফরে মালয়েশিয়াতে যান।  পরবর্তীতে ২০০৬ সালের আগস্ট মাসে তিনি দ্বিতীয়বারের মত রাষ্ট্রীয় সফরে মালয়েশিয়াতে যান।  সেই সফরে তিনি মালয়েশিয়ার পাম ওয়েল শিল্পে বিনিয়োগের ব্যাপারে কথা বলেন। এর পাশাপাশি, ভেনেজুয়েলার শক্তি উৎপাদন ক্ষেত্রের উৎপাদনের ক্ষমতা বৃদ্ধির ব্যাপারেও আলাপ করেন। এর পাশাপাশি ভেনেজুয়েলার হয়ে চাভেজ, জাতিসংঘ নিরাপত্তা পরিষদ এর অস্থায়ী সদস্যপদের জন্যে মালয়েশিয়াকে সমর্থন দেয়ার অনুরোধ জানায়। মালয়েশিয়া চাভেজের অনুরোধের প্রেক্ষিতে ভেনেজুয়েলাকে সমর্থন দেয়ার প্রতিশ্রুতি দেয়। এছাড়াও সেই একই সফরে, দ্বৈত কর আদায় এড়ানোর জন্য দুই দেশ একটি চুক্তিতে সাক্ষর করে।  অর্থনৈতিক সম্পর্ক ২০০৬ সালের ডিসেম্বর মাসে, চাভেজ মালয়েশিয়াতে একটি তেল শোধনাগার প্রতিষ্ঠার আগ্রহ দেখান এবং সে জন্য মালয়েশিয়াকে প্রস্তাব দেন। এর জন্য, ভেনেজুয়েলাতে ৪০ হাজার হেক্টর জমিতে পাম চাষ করার ব্যাপারে গোল্ডেন হোপ নামক মালয়েশিয়ার রাষ্ট্রায়ত্ত পাম তেলের প্রতিষ্ঠান ভেনেজুয়েলার রাষ্ট্রীয় তেল কোম্পানির সাথে সম্মত হয়। আবার মালয়েশীয় কোম্পানি পেট্রোনাস, ভেনেজুয়েলায় তেল অনুসন্ধানের কাজ শুরু করার জন্য রাজি হয়। এর পাশাপাশি নগর পরিকল্পনার বিষয়ে ভেনেজুয়েলাকে সাহায্য করার জন্যেও মালয়েশিয়া একমত হয়।   ২০০৮ সালের জুলাই মাসে, একটি মালয়েশিয়া-ভেনেজুয়েলা বিসনেস কাউন্সিল গঠন করা হয়। এর উদ্দেশ্য ছিল, দারিদ্র্য বিমোচনে, ভেনেজুয়েলার সাথে মালয়েশিয়ার অভিজ্ঞতা বিনিময়।  ১৯৯০ সালে এই দুই দেশের মধ্যকার দ্বিপাক্ষিক বাণিজ্যের পরিমাণ ছিল মাত্র ৬.৬ মিলিয়ন (৬৬ লক্ষ) মার্কিন ডলার। সেসময় দুই দেশ দ্বিপাক্ষিক বাণিজ্যের বিষয়ে চুক্তি সাক্ষর করে।   এরপর ১৯৯৮ সালে এটি বেড়ে দাঁড়ায় ৩০.৬ মিলিয়ন (৩.০৬ কোটি) মার্কিন ডলার।  পরবর্তীতে ২০০৪ সালে এই বাণিজ্যের পরিমাণ কমে দাঁড়ায় ১৯.৮ মিলিয়ন (১.৯৮ কোটি) মার্কিন ডলার। তবে ২০০৫ সালেই তা আবার বেড়ে দাঁড়ায় ৩৯.৬ মিলিয়ন (৩.৯৬ কোটি) মার্কিন ডলার। ২০০৭ সালে এই পরিমাণ ছিল ৬১.৬৮ (৬.১৬ কোটি) মার্কিন ডলার। তবে, মালয়েশিয়ায়, ভেনেজুয়েলার রপ্তানির পরিমাণ ছিল মাত্র ২৫০,০০০ মার্কিন ডলার। ২০০৯ সালের ফেব্রুয়ারি মাসে, মালয়েশিয়ায় নিযুক্ত ভেনেজুয়েলার রাষ্ট্রদূত, উন্নয়নশীল দেশগুলোর জন্য মালয়েশিয়া এবং ভেনেজুয়েলার নেতৃত্বে একটি নতুন অর্থনৈতিক প্রতিষ্ঠান প্রতিষ্ঠার প্রস্তাব করেন।  ২০০৬ সালের জুলাই মাসে মালয়েশিয়া একটি ভেনেজুয়েলা সপ্তাহ উদ্‌যাপন করে।  পরবর্তীতে ২০০৭ এবং ২০০৮ সালেও মালয়েশিয়া এই উদ্‌যাপন অব্যাহত রাখে। and 2008.  তথ্যসূত্র  বহিঃসংযোগ  ভেনেজুয়েলা এবং মালয়েশিয়ার মধ্যবর্তী দ্বিপাক্ষিক সম্পর্ক, ভেনেজুয়েলা দূতাবাস, মালয়েশিয়া  বিষয়শ্রেণী:ভেনেজুয়েলার দ্বিপাক্ষিক সম্পর্ক বিষয়শ্রেণী:মালয়েশিয়ার দ্বিপাক্ষিক সম্পর্ক বিষয়শ্রেণী:ভেনেজুয়েলা–মালয়েশিয়া সম্পর্ক
থাম্ব|মেট্রোপলিটন অপেরা এবং লিংকন সেন্টার  মেট্রোপলিটন অপেরা হলো নিউ ইয়র্ক সিটিতে অবস্থিত একটি আমেরিকান অপেরা কোম্পানি, যা বর্তমানে ম্যানহাটনের আপার ওয়েস্ট সাইডে অবস্থিত লিঙ্কন সেন্টারের মেট্রোপলিটন অপেরা হাউসে অবস্থিত। কথ্য ভাষায় "দ্য মেট"  নামে পরিচিত, কোম্পানিটি অলাভজনক মেট্রোপলিটন অপেরা অ্যাসোসিয়েশন দ্বারা পরিচালিত হয়, যার জেনারেল ম্যানেজার হলেন পিটার গেলব । "Metropolitan Opera General Manager Position Gets Name Change". OperaWire. September 28, 2022. Retrieved January 8, 2024. ২০১৮ সাল থেকে কোম্পানির সঙ্গীত পরিচালক হলেন ইয়ানিক নেজেট-সেগুইন। Woolfe, Zachary (November 19, 2021). "Yannick Nézet-Séguin Is New York's Conductor Now". New York Times. Retrieved January 8, 2024.  মেট ১৮৮৩ সালে পূর্বে প্রতিষ্ঠিত একাডেমি অফ মিউজিক অপেরা হাউসের বিকল্প হিসেবে প্রতিষ্ঠিত হয়েছিল এবং একই বছর ৩৯তম এবং ব্রডওয়েতে (বর্তমানে "ওল্ড মেট" নামে পরিচিত) একটি নতুন ভবনে আত্মপ্রকাশ করেছিল। "Our Story". metopera.org. Metropolitan Opera. Archived from the original on March 7, 2021. Retrieved March 14, 2021. ১৯৬৬ সালে এটি নতুন লিঙ্কন সেন্টারের স্থানে স্থানান্তরিত হয়।  মেট্রোপলিটন অপেরা উত্তর আমেরিকার বৃহত্তম ধ্রুপদী সঙ্গীত সংগঠন। কোম্পানিটি প্রতি বছর সেপ্টেম্বরের শেষ থেকে জুনের শুরু পর্যন্ত প্রায় ১৮টি ভিন্ন ভিন্ন অপেরা উপস্থাপন করে। অপেরাগুলি একটি ঘূর্ণায়মান রেপার্টরি সময়সূচীতে উপস্থাপিত হয়, প্রতি সপ্তাহে চারটি ভিন্ন কাজের সাতটি পর্যন্ত পরিবেশনা মঞ্চস্থ হয়। সোমবার থেকে শনিবার সন্ধ্যায় পরিবেশনা করা হয় এবং শনিবার একটি ম্যাটিনি পরিবেশিত হয়। প্রতি মৌসুমে বেশ কয়েকটি অপেরা নতুন প্রযোজনায় উপস্থাপন করা হয়। কখনও কখনও এগুলি অন্যান্য অপেরা কোম্পানি থেকে ধার করা হয় বা তাদের সাথে ভাগ করা হয়। বছরের বাকি অপেরাগুলি পূর্ববর্তী মরসুমের প্রযোজনার পুনরুজ্জীবনে দেখানো হয়। ২০১৫-১৬ মৌসুমে ২৫টি অপেরার ২২৭টি পরিবেশনা ছিল।  (Press release). Metropolitan Opera. February 18, 2015. Archived from the original  on January 18, 2018. Retrieved January 17, 2018.  মেটের ভাণ্ডারের অপেরাগুলিতে ১৮ শতকের বারোক এবং ১৯ শতকের বেলকান্তো থেকে শুরু করে ২০ শতকের শেষের দিকে এবং ২১ শতকের মিনিমালিজম পর্যন্ত বিস্তৃত কাজ রয়েছে। Mancuso, Christina. "The Met Opera's Deficit Reaches $22 Million". BroadwayWorld.com. Retrieved March 7, 2022. এই অপেরাগুলি মঞ্চস্থ প্রযোজনায় উপস্থাপিত হয় যা বিস্তৃত ঐতিহ্যবাহী সাজসজ্জা থেকে শুরু করে আধুনিক ধারণাগত নকশা সমন্বিত অন্যান্য শৈলীতে পরিপূর্ণ।  মেটের পরিবেশনাকারী সংস্থায় একটি বৃহৎ সিম্ফনি অর্কেস্ট্রা, একটি কোরাস, শিশুদের কোয়ার এবং অনেক সহায়ক এবং শীর্ষস্থানীয় একক গায়ক রয়েছে। কোম্পানিটি পুরো মরসুম জুড়ে অসংখ্য ফ্রিল্যান্স নৃত্যশিল্পী, অভিনেতা, সঙ্গীতজ্ঞ এবং অন্যান্য শিল্পীদের নিয়োগ করে। মেটের গায়কদের তালিকায় আন্তর্জাতিক এবং আমেরিকান উভয় ধরণের শিল্পীই রয়েছেন, যাদের কিছু কেরিয়ার মেটের তরুণ শিল্পীদের প্রোগ্রামের মাধ্যমে গড়ে উঠেছে। যদিও অনেক গায়ক মাঝে মাঝে কোম্পানির অতিথি হিসেবে উপস্থিত হন, অন্যরা মেটের সাথে ঘনিষ্ঠ দীর্ঘস্থায়ী সম্পর্ক বজায় রাখেন, অবসর গ্রহণের আগ পর্যন্ত প্রতি মৌসুমে বহুবার উপস্থিত হন।
আমগ্রাম ইউনিয়ন বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ১৪টি গ্রাম নিয়ে গঠিত।   ভৌগোলিক উপাত্ত  আমগ্রাম ইউনিয়নের মোট আয়তন ৮,৯৯৪ একর বা ৩৬.৯৮ বর্গ কিলোমিটার। গ্রামের সংখ্যা ১৪টি। ঘরবাড়ির সংখ্যা ৫,৭১৬টি। এই ইউনিয়নের মধ্য দিয়ে বয়ে গেছে কুমার নদী।  ২০১১ সালের হিসেব অনুযায়ী এ ইউনিয়নে হাট-বাজার রয়েছে ৩টি।   জনসংখ্যার উপাত্ত  বাংলাদেশের ২০১১ সালের আদমশুমারি অনুযায়ী আমগ্রাম ইউনিয়নের ৫,৭১৬টি পরিবারে মোট জনসংখ্যা ২৬,৫৪৭ জন এবং প্রতি বর্গ কিলোমিটারে ৭২০ জন লোক বাস করে। এদের মধ্যে ১৩,৫৪৭ জন পুরুষ ও ১৩,০০৭ জন মহিলা এবং লিঙ্গ অনুপাত ১০৪। মুসলিম ধর্মালম্বী ৯,৮৮৫ জন, হিন্দু ধর্মালম্বী ১৬,০১৪ জন, খ্রিস্টান ধর্মালম্বী ৬৩৬ জন, বৌদ্ধ ধর্মালম্বী ৮ জন ও অন্যান্য ৪ জন।   গ্রামভিত্তিক লোকসংখ্যা  নিবন্ধিত গ্রাম ভিত্তিক জন সংখ্যা : +গ্রামের নামপুরুষনারীআমগ্রাম৩৩৪০৩২৫৯বিল পাবনিয়া৩২১৩১৭দক্ষিণ পাখুল্যা৩৮৬৩২৪হোগলা৫২০৬৫০২৭মোল্লাকান্দি৬৬৭৬৫১নরারকান্দি১০৯২১০৩৪বাসাবাড়ী৬১৪৫৩৭মঠবাড়ী৪৯৩৫০৮বড়দিয়া৯৫৮৮পূর্ব তেলিকান্দি৯১৮৯০৮পশ্চিম তেলিকান্দি২৯৭২৭৯উত্তর হোগলা৩৯৯৪১৯দক্ষিণ হোগলা৬৩১৬০৩কান্দিয়া৮৬০৮০১   শিক্ষা  ২০১১ সালের হিসেব অনুযায়ী আমগ্রাম ইউনিয়নের সাক্ষরতার হার ৪৫.২% (পুরুষ ৪৯.৩%, মহিলা-৪০.৯%)।   তথ্যসূত্র   বিষয়শ্রেণী:রাজৈর উপজেলার ইউনিয়ন
আবদুল আউয়াল সরকার (জন্ম: অজানা - মৃত্যু: ১৯৯৩) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।    জন্ম ও শিক্ষাজীবন  আবদুল আউয়াল সরকারের পৈতৃক বাড়ি ব্রাহ্মণবাড়িয়া জেলার বিজয়নগর (সাবেক সদর) উপজেলার শাদগাঁও গ্রামে। তার বাবার নাম আফতাব উদ্দিন সরকার এবং মা কেলেস্তারা বিবি। তার স্ত্রীর নাম হালিমা খাতুন সিদ্দিক। তাদের ছয় মেয়ে, দুই ছেলে।   কর্মজীবন  আবদুল আউয়াল সরকার পাকিস্তান নৌবাহিনীতে চাকরি করতেন এবং ১৯৭১ সালে কর্মরত ছিলেন পাকিস্তানের করাচিতে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধ যুদ্ধ শেষে ভারতে যান। পরে তিনি মুক্তিবাহিনীর নৌদলে অন্তর্ভুক্ত হন। স্বাধীনতার পর বাংলাদেশ নৌবাহিনীতে কর্মরত থেকে অবসর নেন।   মুক্তিযুদ্ধে ভূমিকা  মুক্তিযুদ্ধের চূড়ান্ত পর্যায়ে ১০ ডিসেম্বর সকালে খুলনার জলসীমায় নির্বিঘ্নেই পৌঁছে মুক্তিবাহিনীর দুটি এবং ভারতীয় নৌবাহিনীর একটি গানবোট আসে। মুক্তিবাহিনীর একটি গানবোটে ছিলেন আবদুল আউয়াল সরকার। হঠাৎ আকাশে দেখা যায় তিনটি জঙ্গি বিমান। বিমানগুলো ঘুরে এসে বোমাবর্ষণ করে মুক্তিবাহিনীর গানবোটে। এতে ঘটে আকস্মিক ঘটে বিপর্যয়। এর আগে ৭ ডিসেম্বর মুক্তিবাহিনীর দুটি গানবোট ‘পদ্মা’ ও ‘পলাশ’ ভারত থেকে নৌপথে বাংলাদেশ অভিমুখে যাত্রা শুরু করে। পলাশ গানবোটে ছিলেন আবদুল আউয়াল সরকার। অভিযান শুরু হয় হলদিয়া নৌঘাঁটি থেকে এবং পথে মিত্রবাহিনীর দুটি রণতরিও পদ্মা-পলাশের সঙ্গে যোগ দেয়। একটির নাম আইএনএস ‘প্যানভেল’ (গানবোট) এবং অন্যটির নাম ‘চিত্রাঙ্গদা’ (প্যাট্রল ক্রাফ্ট)।  পরবর্তীতে ৯ ডিসেম্বর মধ্যরাতে রণতরিগুলো বাংলাদেশের আকরাম পয়েন্টে পৌঁছে। সকালে নয়টায় মংলা থেকে শুরু হয় চূড়ান্ত অভিযান। সামনে থাকে প্যানভেল, মাঝে পলাশ, শেষে ছিল পদ্মা। রণতরিগুলো যখন খুলনার পাকিস্তানি নৌঘাঁটির কাছাকাছি, তখন আকাশে দেখা যায় তিনটি জঙ্গি বিমান। তবে তখন জানা যায় সেগুলো ছিলো ভারতীয় বিমান। তবে কিছুসময় পর বিমানগুলো কিছুটা নিচে নেমে দক্ষিণ-পশ্চিমে সাগরের দিকে চলে যায়। এরপর হঠাৎ ঘুরে এসে বোমাবর্ষণ করে পদ্মার ওপর। পরক্ষণেই পলাশে। যদিও গানবোটগুলো মুক্তি না মিত্রবাহিনীর তা শনাক্তের জন্য ছাদে ১৫ ফুট লম্বা এবং ১০ ফুট চওড়া হলুদ কাপড় বিছানো ছিল। তার পরও ঘটে যায় দুর্ঘটনা। ভারতীয় বিমান বাহিনী শত্রু বাহিনীর রণতরী ভেবে আক্রমণ চালায়। বোমার আঘাতে মুক্তিবাহিনীর গানবোটে আগুন ধরে যায়। দুই গানবোটে আবদুল আউয়াল সরকারসহ ৫৬ জন নৌযোদ্ধা ছিলেন। বিপদ আন্দাজ করে কেউ কেউ আগেই পানিতে ঝাঁপ দেন। তারা অক্ষত থাকেন। কিন্তু আউয়ালসহ মুক্তিযোদ্ধাদা দলের অনেকেই শেষ মুহূর্ত পর্যন্ত গানবোটেই ছিলেন। যাঁরা গানবোটে ছিলেন তাদের কয়েকজন শহীদ এবং বাকি প্রায় সবাই আহত হন।  ঘটনাচক্রে সে আক্রমণে আবদুল আউয়াল সরকার তেমন আহত হননি। তিনি গুরুতর আহত দুই-তিনজন সহযোদ্ধাকে নিয়ে পানিতে ঝাঁপ দেন। আহত অন্য নৌমুক্তিযোদ্ধারাও যে যাঁর মতো পানিতে ঝাঁপ দেন। অনেকে সাঁতার কেটে নদীর পাড়ে যান। সেখানে তাদের জন্য অপেক্ষা করছিল অন্য আরেক বিপদ। কারণ নদীতিরে ছিল পাকিস্তানি সেনা বা তাদের সহযোগী রাজাকার। আবদুল আউয়াল সরকার, রুহুল আমিনসহ (বীর শ্রেষ্ঠ) কয়েকজনকে রাজাকাররা আটক করে। রুহুল আমিনকে রাজাকাররা তখনই হত্যা এবং বাকিদের নির্যাতনের পর পাকিস্তানিদের কাছে হস্তান্তর করে। পাকিস্তানিরা তাকেসহ অন্যদের জেলে পাঠায়। স্বাধীনতার পর তিনি মুক্তি পান।   পুরস্কার ও সম্মাননা   বীর প্রতীক   পাদটীকা      তথ্যসূত্র   বিষয়শ্রেণী:বীর প্রতীক বিষয়শ্রেণী:১৯৯৩-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:মুক্তিবাহিনীর কর্মকর্তা বিষয়শ্রেণী:ব্রাহ্মণবাড়িয়া জেলার ব্যক্তি
দ্য ডার্ক সাইড অব দ্য মুন ব্রিটিশ রক ব্যান্ড পিংক ফ্লয়েডের অষ্টম স্টুডিও অ্যালবাম। এটি ১ মার্চ ১৯৭৩ সালে হার্ভেস্ট রেকর্ডস কর্তৃক যুক্তরাজ্যে প্রকাশিত। এটি পিংক ফ্লয়েডের পূর্ববর্তী রেকর্ডিং এবং সঞ্চালনের উদ্ভাবিত ধারনাগুলির উপর ভিত্তি করে নির্মিত হয়েছিল, তবে বিস্তৃত যন্ত্রানুসঙ্গ সহ কাজগুলি ব্যতীত, যেগুলো দলটির সঙ্গীতের প্রাথমিক বৈশিষ্ট্য ছিলো। এটি একটি ধারণা অ্যালবাম, যেটির মূল আখ্যানবিষয়গুলি হল দ্বন্দ্ব, নৈতিকতা, লোভ, সময়, এবং মানসিক অসুস্থতা অন্বেষণ, শেষে আংশিকভাবে দলটির প্রতিষ্ঠাতা সদস্য সিড ব্যারেটের, যিনি ১৯৬৮ সালে দল ত্যাগ কেরন, স্বাস্থ্যের অবনতি দ্বারা অনুপ্রাণিত।  ট্র্যাকের তালিকা  তথ্যসূত্র তথ্যপূর্ণ টিকা  উদ্ধৃতিসমূহ  গ্রন্থসূত্র                                   বহিঃসংযোগ  বিষয়শ্রেণী:১৯৭৩-এর অ্যালবাম বিষয়শ্রেণী:ইংরেজি ভাষার অ্যালবাম বিষয়শ্রেণী:পিংক ফ্লয়েডের অ্যালবাম বিষয়শ্রেণী:ধারণা অ্যালবাম বিষয়শ্রেণী:বৈজ্ঞানিক কল্পকাহিনী ধারণা অ্যালবাম বিষয়শ্রেণী:চাঁদ বিষয়ক সৃষ্টিকর্ম বিষয়শ্রেণী:নিক মেইসন প্রযোজিত অ্যালবাম বিষয়শ্রেণী:রিচার্ড রাইট (সঙ্গীতজ্ঞ) প্রযোজিত অ্যালবাম বিষয়শ্রেণী:রজার ওয়াটার্স প্রযোজিত অ্যালবাম বিষয়শ্রেণী:ডেভিড গিলমোর প্রযোজিত অ্যালবাম বিষয়শ্রেণী:অ্যাবি রোড স্টুডিওসে রেকর্ডকৃত অ্যালবাম বিষয়শ্রেণী:স্টর্ম থরগের্সন কর্তৃক প্রচ্ছদ শিল্পসহ অ্যালবাম বিষয়শ্রেণী:হিপনোসিস কর্তৃক প্রচ্ছদ শিল্পসহ অ্যালবাম বিষয়শ্রেণী:ইএমআই রেকর্ডসের অ্যালবাম বিষয়শ্রেণী:ক্যাপিটল রেকর্ডসের অ্যালবাম বিষয়শ্রেণী:হার্ভেস্ট রেকর্ডসের অ্যালবাম বিষয়শ্রেণী:গ্র্যামি হল অব ফেম পুরস্কার প্রাপক বিষয়শ্রেণী:মার্কিন যুক্তরাষ্ট্র জাতীয় রেকর্ডিং নিবন্ধন রেকর্ডিং
শূন্যতা (সংস্কৃত: शून्यता) হল ভারতীয় দার্শনিক ও গাণিতিক গঠন। হিন্দুধর্ম, জৈনধর্ম, বৌদ্ধধর্ম এবং  অন্যান্য দার্শনিক ধারার মধ্যে, ধারণাটির তাত্ত্বিক প্রেক্ষাপটের উপর নির্ভর করে একাধিক অর্থ রয়েছে। এটি হয় বাস্তবতার সত্তাতাত্ত্বিক বৈশিষ্ট্য, ধ্যানমূলক অবস্থা, অথবা অভিজ্ঞতার অভূতপূর্ব বিশ্লেষণ।  পিনগালার চন্দহ-সূত্রে, সম্ভবত খ্রিস্টপূর্ব তৃতীয় বা দ্বিতীয় শতাব্দীতে, পিঙ্গলার শূন্য চিহ্ন, শূন্য, চিহ্নিতকারী হিসাবে ব্যবহার করা শূন্যের প্রথম সুস্পষ্ট উল্লেখ বলে মনে হয়।  তবে বুদ্ধ প্রকৃতির শিক্ষা এবং আদি চেতনাকেও উল্লেখ করতে পারে, যেমনটি জোগচেন, শেনটং বা চ্যানে। থেরবাদ বৌদ্ধধর্মে, শূন্যতা প্রায়ই অ-স্বাভাবিক (পালি: অনাত্তা, সংস্কৃত: অনাত্মান)  পাঁচটি সমষ্টিগত অভিজ্ঞতা এবং ছয়টি ইন্দ্রিয় ক্ষেত্রগুলির প্রকৃতিকে বোঝায়। শূন্যতাকে প্রায়শই ধ্যানের অবস্থা বা অভিজ্ঞতা বোঝাতেও ব্যবহৃত হয়।  মহাযান বৌদ্ধধর্মে, শূন্যতা এই তত্ত্বকে নির্দেশ করে যে "সমস্ত বস্তু অন্তর্নিহিত অস্তিত্ব ও প্রকৃতি থেকে শূন্য", তবে বুদ্ধ-প্রকৃতির শিক্ষা এবং আদি বা খালি সচেতনতাকেও উল্লেখ করতে পারে, যেমনটি জোগচেন, শেনটং বা চ্যানে।  আরও দেখুন  অনাত্মা  টীকা  তথ্যসূত্র  উৎস  .  .  .        . বহিঃসংযোগ Zach Dorfman, Toward a Buddhist Politics of Freedom (The Montreal Review, September 2011) Buddhism: The Way of Emptiness (dedicated website)  বিষয়শ্রেণী:বৌদ্ধ দার্শনিক ধারণা বিষয়শ্রেণী:হিন্দু দার্শনিক ধারণা বিষয়শ্রেণী:অদ্বৈতবাদ
জাফর এক্সপ্রেস (  ) হল কোয়েটা এবং পেশোয়ারের মধ্যে প্রতিদিন পাকিস্তান রেলওয়ে দ্বারা পরিচালিত একটি যাত্রীবাহী ট্রেন।    দূরত্ব অতিক্রম করতে প্রায় ৩৪ ঘন্টা ১০ মিনিট সময় লাগে। এই ভ্রমণে সে রোহরি-চমন রেলওয়ে লাইন ও করাচি-পেশোয়ার রেলওয়ে লাইন ধরে চলাচল করে।   ইতিহাস  জাফর এক্সপ্রেসের নামকরণ করা হয়েছে মীর জাফর খান জামালির নামে, যিনি ছিলেন একজন বিশিষ্ট বালুচ উপজাতি নেতা, পাকিস্তান আন্দোলনের সক্রিয় সদস্য এবং মোহাম্মদ আলী জিন্নাহর ঘনিষ্ঠ বন্ধু। তিনি ছিলেন প্রাক্তন প্রধানমন্ত্রী মীর জাফরুল্লাহ খান জামালির চাচা। ১৬ এপ্রিল ২০০৩ সালে প্রধানমন্ত্রী মীর জাফরুল্লাহ খান জামালি চীনা রেক দিয়ে ট্রেনটি উদ্বোধন করেন।  মূল জাফর এক্সপ্রেসটি কোয়েটা ও রাওয়ালপিন্ডির মধ্যে চলত। ২০১৭ সালের এপ্রিল মাসে, ট্রেনটি পেশোয়ার পর্যন্ত সম্প্রসারিত করা হয়।   ২০২৫ সালের ছিনতাই   ১১ মার্চ ২০২৫ তারিখে, কোয়েটা থেকে পাকিস্তানের পেশোয়ারগামী জাফর এক্সপ্রেস যাত্রীবাহী ট্রেনটি বেলুচিস্তান লিবারেশন আর্মি (বিএলএ) কর্তৃক হাইজ্যাক করা হয়, যেখানে ৪৪০ জনেরও বেশি লোককে জিম্মি করা হয়। বিএলএ দাবি করেছে যে তারা ৩০ জনেরও বেশি পাকিস্তানি সেনা সদস্যকে হত্যা করেছে।   ১২ মার্চ নিরাপত্তা বাহিনী সকল যাত্রী এবং নিরাপত্তা কর্মীদের উদ্ধার করে। পাকিস্তান সেনাবাহিনী তরফ থেকে ৩৩ জন বিএলএ জঙ্গি, ২১ যাত্রী, ৪ সৈন্য ও ট্রেন চালকের মৃত্যুর বিষয়টি নিশ্চিত করা হয়েছে।   তথ্যসূত্র   বিষয়শ্রেণী:পাকিস্তানের নামযুক্ত যাত্রীবাহী ট্রেন বিষয়শ্রেণী:পাকিস্তানের বেলুচিস্তানে রেল পরিবহন বিষয়শ্রেণী:২০০৩-এ চালু রেল পরিষেবা বিষয়শ্রেণী:পাকিস্তানের যাত্রীবাহী ট্রেন
মাতুয়াইল ইউনিয়ন বাংলাদেশের ঢাকা জেলার তেজগাঁও উন্নয়ন সার্কেলের একটি প্রশাসনিক ইউনিয়ন। যা ঢাকা সিটি করপোরেশনের সাথে একীভূত করা হয়। স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) বিধান অনুসারে ডিসিসির অন্তর্ভুক্ত করা হয়।  অবস্থান ও সীমানা ঢাকা জেলার তেজগাও উন্নয়ন সার্কেলাধীন ঢাকা-সিলেট মহাসড়কের পাশে মাতুয়াইল ইউনিয়ন পরিষদ অবস্থিত। যাত্রাবাড়ী থানা, পূর্বে -সুরুলিয়া, ডেমরা ইউপি পর্যন্ত।  ইতিহাস ১৯২০ সালে মাতুয়াইল ইউনিয়ন এর প্রতিষ্ঠা করা হয়। গ্রামের সংখ্যা- প্রায় ২৫টি, স্কুল, কলেজ, মাধ্যমিক স্কুল, উচ্চ-মাধ্যমিক স্কুল, বালিকা বিদ্যালয়, মাদ্রাসা, মসজিদ, মন্দির, শশ্নান, হাটবাজার, এদেশের ইতিহাস সংস্কৃতি ও বিনোদন অত্যধিক গুরুত্বপূর্ণ ইতিহাস ও ঐতিহ্য সমৃদ্ধ এ মাতুয়াইল ইউনিয়ন।  প্রশাসনিক এলাকা অফিসের অবস্থান: ঢাকা জেলার তেজগাও উন্নয়ন সার্কেলের ঢাকা- সিলেট মহাসড়কের পাশে মাতুয়াইল ইউনিয়ন পরিষদ অবস্থিত।সীমানা: যাত্রাবাড়ী থানা, পূর্বে-সারুলিয়া ডেমরা ইউপি পর্যন্ত।  আয়তন ও জনসংখ্যা মাতুয়াইল ইউনিয়নের আয়তন প্রায়-৩০৬১.৮৩ বর্গ একর, লোকসংখ্যা প্রায়- ১,৮৩,২৯৫ জন।  দর্শনীয় স্থান মাতুয়াইল ঐতিহাসিক কবরস্থান মাতুয়াইল ঐতিহাসিক কবরস্থান রোড মাতুয়াইল দক্ষিণ পাড়া  , কদমতলী, ঢাকা  আরও দেখুন তেজগাঁও উন্নয়ন সার্কেল শ্যামপুর ইউনিয়ন, তেজগাঁও  তথ্যসূত্র  বহিঃসংযোগ  বিষয়শ্রেণী:ঢাকা জেলার বিলুপ্ত ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
ইসমাইল ইয়াসা (; জন্ম: ১৯ ডিসেম্বর ১৯৮৯) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব ঈগলস এবং মালদ্বীপ জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেলেন।  মালদ্বীপীয় ফুটবল ক্লাব ভিক্টরির যুব পর্যায়ের হয়ে খেলার মাধ্যমে ইসমাইল ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ভিক্টরির মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ভিক্টরির হয়ে খেলার পর ২০১১–১২ মৌসুমে তিনি ভিবি আড্ডুতে যোগদান করেছেন। ভিবি আড্ডুতে এক মৌসুম অতিবাহিত করার পর মাজিয়ার সাথে চুক্তি স্বাক্ষর করেছেন, যেখানে তিনি ১৫ ম্যাচে ২টি গোল করেছেন। পরবর্তীকালে, তিনি নিউ রেডিয়েন্ট, ঈগলস, মাজিয়া, ভিক্টরি এবং ট্রাস্ট অ্যান্ড কেয়ারের হয়ে খেলেছেন। ২০২১–২২ মৌসুমে, তিনি ট্রাস্ট অ্যান্ড কেয়ার হতে মালদ্বীপীয় ক্লাব ঈগলসে যোগদান করেছেন।  ইসমাইল মালদ্বীপ অনূর্ধ্ব-১৯ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। মালদ্বীপের বয়সভিত্তিক দলের হয়ে খেলার পর, তিনি ২০১২ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ২৯ ম্যাচে ৩টি গোল করেছেন।   প্রারম্ভিক জীবন  ইসমাইল ইয়াসা ১৯৮৯ সালের ১৯শে ডিসেম্বর তারিখে মালদ্বীপের ধুভাফারুতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ইসমাইল মালদ্বীপ অনূর্ধ্ব-১৯ এবং মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন।  ২০১২ সালের ২৩শে আগস্ট তারিখে, ২২ বছর, ৮ মাস ও ৪ দিন বয়সে, ডান পায়ে ফুটবল খেলায় পারদর্শী ইসমাইল নেপালের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। উক্ত ম্যাচের ৭৩তম মিনিটে রক্ষণভাগের খেলোয়াড় মুহাম্মদ উমাইরের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৫ নম্বর জার্সি পরিধান করে খেলেছিলেন। ম্যাচটি মালদ্বীপ ২–১ গোলের ব্যবধানে জয়লাভ করেছিল। জাতীয় দলের হয়ে অভিষেক ম্যাচেই মালদ্বীপের জার্সি গায়ে প্রথম গোলটি করেছেন; ম্যাচের ৭৭তম মিনিটে মালদ্বীপের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। মালদ্বীপের হয়ে অভিষেকের বছরে ইসমাইল সর্বমোট ৪ ম্যাচে ১টি গোল করেছেন।   পরিসংখ্যান   আন্তর্জাতিক    দল  সাল  ম্যাচ  গোল মালদ্বীপ  ২০১২  ৪  ১ ২০১৩  ৫  ০ ২০১৫  ৯  ০ ২০১৬  ৮  ২ ২০১৭  ২  ০ ২০২১  ১  ০ সর্বমোট  ২৯  ৩   তথ্যসূত্র    বহিঃসংযোগ              বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:নিউ রেডিয়েন্ট স্পোর্টস ক্লাবের খেলোয়াড় বিষয়শ্রেণী:মালদ্বীপের আন্তর্জাতিক ফুটবলার বিষয়শ্রেণী:মালদ্বীপীয় ফুটবলার বিষয়শ্রেণী:ট্রাস্ট অ্যান্ড কেয়ার স্পোর্টস ক্লাবের খেলোয়াড় বিষয়শ্রেণী:ক্লাব ঈগলসের খেলোয়াড় বিষয়শ্রেণী:২০১০ এশিয়ান গেমসের ফুটবলার বিষয়শ্রেণী:এশিয়ান গেমসে মালদ্বীপের প্রতিযোগী বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:পুরুষ ফুটবল ফরোয়ার্ড